Descoperire înfiorătoare la o mănăstire din Iași. Un picior de om a fost găsit într-o pungă legată cu sârmă.
O descoperire înfiorătoare a fost făcută la o mănăstire din Iași. Un picior al unui om a fost găsit îngropat într-un pungă legată cu sârmă, în urma unor lucrări. Polițiștii fac verificări.
Un picior al unui om, îngropat într-o pungă de plastic legată cu sârmă, a fost descoperit la Mănăstirea Frumoasa, din Iași, în urma unor lucrări efectuate în zonă, scrie bzi.ro.După ce a fost apelat numărul unic de urgențe 112, la fața locului au ajuns mai multe echipaje de poliție. Criminaliștii au făcut fotografii și au ridicat punga în care se afla și un lichid care părea a fi special pentru conservare. Urmează să fie efectuate expertize pentru a se stabili de cât timp a fost acolo.Totuși, se pare că va fi greu de stabilit cui a aparținut piciorul și cine l-a dus acolo.Anchetatorii nu au, momentan, o explicație privind modul în care piciorul ar fi putut ajunge la mănăstire."Nu avem de unde ști cum a ajuns piciorul acolo. Era cumva într-o soluție care l-a conservat. Este posibil să fie un picior amputat ce a aparținut unei persoane care a dorit să-l îngroape la mănăstire sau poate fi un picior folosit în scop didactic“, spune o sursă din cadrul anchetei.